Nikolaus von Falkenhorst

Nikolaus von Falkenhorst (lahir Nikolaus von Jastrzembski; 17 Januari 1885 – 18 Jun 1968) adalah seorang Kolonel Jeneral Jerman semasa Perang Dunia II. Beliau merancang dan memerintah pencerobohan Jerman ke atas Denmark dan Norway pada tahun 1940, dan merupakan Panglima Tentera Jerman sewaktu pendudukan Norway dari tahun 1940 hingga 1944.

Kehidupan
Falkenhorst telah dilahirkan di Breslau (sekarang Wrocław, Poland) kepada sebuah keluarga tentera lama Silesia dan bangsawan, iaitu Jastrzembski dari Bad Königsdorff-Jastrzemb (Jastrzębie-Zdrój) di Upper Silesia. Pada tahun 1911 beliau secara sukarela menukar nama keluarga turun-temurun Poland ini kepada Bahasa Jerman iaitu Falkenhorst (bermaksud "falcon's nest"). Beliau menyertai Tentera Darat Imperial Jerman pada tahun 1903 dan semasa Perang Dunia I telah diberi pelbagai jawatan rejimen dan staf, termasuk satu tugasan di Finland, yang kemudian akan menjadi tugas utamanya dalam Perang Dunia II. Pada tahun 1919, selepas berakhirnya perang, beliau  berkhidmat didalam Freikorps, kemudian ditukarkan ke Reichswehr, dan antara tahun 1925 dan 1927 berkhidmat didalam bahagian operasi Kementerian Perang Jerman.

Falkenhorst telah dinaikkan pangkat ke Kolonel pada 1 Oktober 1932, dan antara tahun 1933 dan 1935 telah dilantik sebagai atase tentera di Kedutaan Jerman di Czechoslovakia, Yugoslavia dan Romania. Pada 1 Julai 1935, beliau telah dinaikkan pangkat ke Generalmajor (Brigedier Jeneral) dan Ketua Staf Tentera Darat Ketiga, dan pada tahun 1937 ke Generalleutnant (Mejar Jeneral). Pada tahun 1939 beliau memerintah Kor XXI semasa Pencerobohan Poland, dan telah dinaikkan pangkat ke General der Infanterie (Leftenan Jeneral).

Pada 20 Februari 1940, Hitler memaklumkan kepada Falkenhorst bahawa beliau akan menjadi komander pasukan darat bagi pencerobohan Norway (Operasi Weserübung), dan memberikan beliau masa sehingga 5 p.m. hari yang sama untuk tampil dengan pelan asas. Tiada masa untuk merujuk carta tentera atau peta, Falkenhorst mengambil sebuah buku panduan perlancongan Baedeker Norway di kedai alat tulis semasa dalam perjalanan pulang ke bilik hotel, dimana beliau merancang operasi ini daripada peta yang beliau jumpa didalamnya.Kersaudy, Francois, Norway 1940, pp. 45–47 Hitler dengan segera meluluskan rancangannya.

Pencerobohan ini mencapai kejayaan, namun terdapat kerugian besar bagi Kriegsmarine. Tentera Bersekutu cuba membalas gerakan Jerman, tetapi pasukan Falkenhorst tampak lebih hebat. Untuk kejayaan ini beliau telah dinaikkan pangkat ke Generaloberst (Kolonel Jeneral).

Falkenhorst kekal memerintah garison Norway. Berbeza dengan pentadbiran awam, angkatan tentera berhasrat untuk membentuk persefahaman dengan rakyat Norway, dan Falkenhorst mengarah anggotanya melayan mereka dengan budi bahasa.

Pada Disember 1942, Falkenhorst membuat satu rancangan untuk menceroboh Sweden jika perlu (Operasi Polarfuchs; "Arctic Fox") yang memerlukan 10 divisyen Jerman. Falkenhorst meramalkan ia akan berjaya dalam masa 10 hari.Pierrejean, Claudine and Daniel, Les secrets de l'affaire Raoul Wallenberg ("The Secrets of the Raoul Wallenberg Affair"), L'Harmattan.

Falkenhorst telah digugurkan dari
jawatan Wehrmachtsbefehlshaber Norwegen (Panglima Angkatan Tentera Norway) pada 18 Disember 1944, kerana menentang dasar tertentu radikal Josef Terboven, Pesuruhjaya Reich Nazi bagi Jajahan Takluk Norway. Beliau telah dipindahkan ke Führerreserve, namun tiada tugasan lain yang menyusul.

Jenayah perang
Selepas perang, Falkenhorst telah dibicarakan oleh sebuah tribunal tentera bersama British-Norway kerana melanggar undang-undang peperangan. Beliau telah meluluskan Führerbefehl yang dikenali sebagai "Perintah Komando" yang mewajibkan pengkhianat ditembak sebagai pengintip, dan beberapa orang telah menjadi mangsa. Beliau oleh itu didapati bersalah dan dihukum mati pada tahun 1946. Bagaimanapun hukuman tersebut kemudian diringankan ke penjara 20 tahun, selepas rayuan yang dibuat oleh Sven Hedin.

Falkenhorst telah dibebaskan daripada Penjara Werl pada 23 Julai 1953, kerana kesihatan yang tidak baik. Pada tahun 1968, akibat serangan jantung, beliau telah meninggal dunia di Holzminden, Jerman Barat, dimana keluarganya bermastautin selepas lari daripada Lower Silesia.Milestones, Time Magazine, 5 July 1968. Beliau telah dikebumikan di Tanah Perkuburan Holzminden.

Tarikh kenaikkan pangkat
 Fähnrich - 22 Mac 1903
 Leutnant - 24 April 1904
 Oberleutnant - 18 April 1913
 Hauptmann - 24 Disember 1914
 Major - 1 Februari 1925
 Oberstleutnant - 1 Jan 1930
 Oberst - 1 Oktober 1932
 Generalmajor - 1 Ogos 1935
 Generalleutnant - 1 Ogos 1937
 General der Infanterie - 1 Oktober 1939
 Generaloberst'' - 19 Julai 1940

Anugerah kebesaran
Iron Cross (1914) Kelas 2 dan 1
Military Merit Cross (Mecklenburg-Schwerin) Kelas 2
Hanseatic Crosses of Hamburg and Bremen
Lencana Cedera (1914) warna Hitam
Pingat Kehormatan
Pingat Semat Iron Cross Kelas 2 dan 1
German Cross warna Perak (20 Januari 1945)
Knight Cross of the Iron Cross (30 April 1940)
War Merit Cross Kelas 2 dan 1 berserta Pedang
Disebut dalam Wehrmachtbericht pada 10 April 1940
Pingat Khidmat Lama Angkatan Tentera, Kelas 4 hingga 1
Order of the Cross of Liberty Kelas 2 (Finland)
Commemorative Medal of Freedom Cross (Finland)
Grand Cross of the Order of the White Rose with swords and breast star (Finland)
Knight of Justice of the Order of Saint John (Bailiwick of Brandenburg)
Order of the Double Dragon, Kelas 4 (China)
Order of the Crown of Yugoslavia, Kelas 3
Commander's Cross of the Order of the Star of Romania

Rujukan dalam Wehrmachtbericht
 Date Original German Wehrmachtbericht wording Direct English translationThursday, Die militärischen Maßnahmen zum Schutz der Neutralität von Dänemark und Norwegen wurden am 9. April von starken Einheiten des Heeres, der Kriegsmarine und die Luftwaffe unter dem Oberbefehl des Generals der Infanterie von Falkenhorst, von Seestreitkräften unter dem Befehl des Generaladmirals Saalwächter und des Admirals Carls und von zahlreichen Verbänden der Luftwaffe unter Führung des Generalleutnants Geißler in engster Zusammenarbeit durchgeführt.Die Wehrmachtberichte 1939–1945 Band 1, pp. 101–102.The military measures for the protection of the neutrality of Denmark and Norway were carried out on 9 April from strong units in close cooperation of the Heer, the Kriegsmarine and the Luftwaffe under the high command of General of the Infantry von Falkenhorst, of naval forces under the command of Generaladmiral Saalwächter and Admiral Rolf Carls and from numerous Luftwaffe units under the leadership of Generalleutnant Geißler (sic). 

Rujukan

Pautan luar

Category:Kelahiran 1885
Category:Kematian 1968
Category:Orang Jerman
Category:Jeneral Tentera Jerman
Category:Perang Dunia Kedua